Diari Oficial de la Generalitat Valenciana


Sumari del DOGV 7809, del 20-06-2016 (2016/4627)

RESOLUCIÓ de 15 juny de 2016, del sotssecretari de la Conselleria de Transparència, Responsabilitat Social, Participació i Cooperació, per la qual es disposa la publicació de la tretzena relació d'entitats locals adherides al conveni marc, de 22 de maig de 2015, entre l'Administració General de l'Estat i la Generalitat per a la implantació d'una xarxa d'oficines integrades d'atenció al ciutadà en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4627


Data del document
:   15-06-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 15 juny de 2016, del sotssecretari de la Conselleria de Transparència, Responsabilitat Social, Participació i Cooperació, per la qual es disposa la publicació de la tretzena relació d'entitats locals adherides al conveni marc, de 22 de maig de 2015, entre l'Administració General de l'Estat i la Generalitat per a la implantació d'una xarxa d'oficines integrades d'atenció al ciutadà en l'àmbit territorial de la Comunitat Valenciana. [2016/4627]  
  
El conveni marc, de 22 de maig de 2015, entre l'Administració General de l'Estat i la Generalitat de la Comunitat Valenciana per a la implantació d'una xarxa d'oficines integrades d'atenció al ciutadà en l'àmbit territorial de la Comunitat Valenciana, estableix en la seua clàusula onzena que «Les obligacions assumides entre les administracions intervinents i les entitats locals que s'adherisquen al conveni marc s'entendran vigents des de la publicació de cada adhesió en el Diari Oficial de la Comunitat Valenciana fins a l'extinció del conveni marc, pel transcurs dels terminis o per la concurrència de les circumstàncies previstes en la clàusula anterior».  
Conclosa la tramitació prevista en la clàusula tretzena del referit conveni marc, s'ha culminat l'adhesió dels ajuntaments d'Albalat dels Tarongers, Beneixama, Picanya, Rafelguaraf i Santa Pola, per la qual cosa és procedeix a la publicació en el Diari Oficial de la Comunitat Valenciana perquè es produïsca l'efectiva entrada en vigor de l'adhesió al conveni. Per tot això, i de conformitat amb l'assumpció de competències per la Sotssecretaria de la Conselleria de Transparència, Responsabilitat Social, Participació i Cooperació, en virtut del Decret 160/2015, de 18 de setembre, del Consell, resolc:  
  
Primer  
Publicar l'adhesió al conveni marc subscrit el 22 de maig de 2015 entre l'Administració General de l'Estat i la Generalitat de la Comunitat Valenciana per a la implantació d'una xarxa d'oficines integrades d'atenció al ciutadà en l'àmbit territorial de la Comunitat Valenciana, de les entitats locals següents:  
Ajuntament d'Albalat dels Tarongers (València)  
Ajuntament de Beneixama (Alacant)  
Ajuntament de Picanya (València)  
Ajuntament de Rafelguaraf ((València)  
Ajuntament de Santa Pola (Alacant)  
  
Segon  
En conseqüència, a partir de la data de publicació de la present resolució, les esmentades entitats locals podran rebre i registrar escrits i comunicacions dirigits als òrgans i entitats de dret públic de l'Administració General de l'Estat, als de l'Administració de la Generalitat de la Comunitat Valenciana, als de qualsevol administració de les diputacions provincials, als ajuntaments dels municipis a què es refereix l'article 121 de la Llei 7/1985, de 2 d'abril, reguladora de les bases de règim local, i a les entitats locals, adherides al present conveni marc de l'àmbit territorial de la Comunitat Valenciana. Aquestes facilitats es produiran en els termes previstos per les clàusules de l'esmentat conveni marc, subscrit el 22 de maig de 2015 i publicat en el Diari Oficial de la de la Comunitat Valenciana número 7552, de 19 de juny de 2015, i Boletín Oficial del Estado número 154, de 29 de juny de 2015, així com en les instruccions que emanen de la comissió de seguiment i avaluació del conveni.  
  
  
València, 15 de juny de 2016.- El sotssecretari: Alfonso Puncel Chornet.